Од септембра 1944. до априла 1945, како се Други свјетски рат у Европи приводио крају, совјетска Црвена армија вршила ослобађање Мађарске. Битка за Будимпешту је трајала скоро два мјесеца, током које је уништен већи дио града. Западни савезници и Совјетски Савез нису подржавали промјене граница Мађарске из 1938. године, па је мировним уговором потписаним од стране Мађарске 1947. одлучено да су одлуке донеше на Првој бечкој арбитражи 2. новембра 1938 неважеће. То је значило да су мађарске границе враћене на стање од прије 1. јануара 1938. године, што је доводило до губљења територија стечених у периоду од 1938. до 1941. Совјетски Савез је припојио Закарпатје, који је једним дијелом био у саставу Мађарске од 1938. Од 1946. до 1948. године, половина мађарских Нијемаца (око 250.000 људи) је депортовано у Њемачку, а настала је и принудна размјена становништва између Мађарске и Чехословачке.